CELEX: 32013R0443
Language: hu
Date: 2013-05-07 00:00:00
Title: A Bizottság 443/2013/EU végrehajtási rendelete ( 2013. május 7. ) egyes áruk Kombinált Nómenklatúra szerinti besorolásáról

15.5.2013   
            
            
               HU
            
            
               Az Európai Unió Hivatalos Lapja
            
            
               L 130/17
            
         A BIZOTTSÁG 443/2013/EU VÉGREHAJTÁSI RENDELETE
   (2013. május 7.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               A Vámkódexbizottság elnöke által megállapított határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 7-én.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Sajttal ízesített, kukoricadarából, növényi olajból, sajtporból (élesztőkivonat, színezékek), tejporból, sóból, keményítőből és szőlőcukorból álló termék íves formájú kis darabokban.
                  A termék szárított, zúzott kukoricából (kukoricadarából) készül, amelyet vízzel (6–9 %) nedvesítenek. A vizet reakcióközegként adják hozzá. A keveréket magas nyomáson és hőfokon továbbítják a sajtológépbe. A pép légköri nyomáson felpuffad.
                  A sajtolási folyamat 150 °C-on megy végbe. A sajtolás után a terméket elektromos szárítóban kiszárítják és 120–130 °C-on enyhén megpirítják. Ezt követően ízesítőhengerbe továbbítják, ahol olaj és szárazáru keverékével vonják be.
                  A terméket 34–450 gramm nettó súlyú kiszerelésben hozzák kiskereskedelmi forgalomba.
               
               
                  1904 10 10
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, valamint a 1904, a 1904 10 és a 1904 10 10 KN-kód szövegezése határozza meg.
                  Mivel a terméket magas nyomáson és hőfokon sajtolt kukoricapépből állítják elő, ezért úgy kell tekinteni, hogy puffasztással állítják elő. Következésképpen a terméket a 1904 10 alszám értelmében gabonából vagy gabonatermékekből puffasztással vagy pirítással előállított, elkészített élelmiszernek kell tekinteni (lásd még a 1904 vtsz.-hoz tartozó HR-magyarázat (A) részét).
                  A 1905 vtsz.-hoz való besorolás kizárt, mivel a terméket nem tésztából készítik, és nem hevítik tovább (lásd még a 1904 vtsz.-hoz tartozó HR-magyarázat (A) részének ötödik bekezdését).
                  Ezért a terméket a 1904 10 10 KN-kód alá kell besorolni.